
Informatīvais ziņojums 
“Par Ministru kabineta 2024. gada 4. jūnija sēdes protokollēmuma (prot. Nr. 23, 66. §) 6. punktā dotā uzdevuma atzīšanu par aktualitāti zaudējušu”

Pamatojoties uz Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 218. punktu, lēmumu atzīt Ministru kabineta sēdē doto uzdevumu par aktualitāti zaudējušu un izbeigt tā kontroli pieņem Ministru kabinets. 
Ņemot vērā, ka Ministru kabineta 2024. gada 4. jūnija sēdes protokollēmuma (prot. Nr. 23, 66. §) 6. punktā dotais uzdevums ir zaudējis aktualitāti, Satiksmes ministrija, pamatojoties uz Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 218. punktu, lūdz izbeigt kontroli Valsts kontroles uzdevumam Nr. 24-UZ-305.
Atbilstoši Ministru kabineta 2024. gada 4. jūnija sēdes protokollēmuma (prot. Nr. 23 66. §) 6.punktam Satiksmes ministrijai tika uzdots sešu mēnešu laikā pēc šī protokollēmuma 2.1. apakšpunktā paredzētās kārtības stāšanās spēkā sagatavot un satiksmes ministram normatīvajos aktos noteiktā kārtībā iesniegt izskatīšanai Ministru kabinetā grozījumus Ministru kabineta 2018. gada 20. februāra noteikumos Nr. 97 „Publiskas personas mantas iznomāšanas noteikumi” (turpmāk – MK noteikumi Nr. 97), kuros noteikt, ka šie noteikumi neattiecas uz bezvadu elektronisko sakaru infrastruktūras izvietošanu publiskajām personām piederošajos īpašumos ārtelpās (piemēram, uz ēku jumtiem).
Satiksmes ministrija izstrādāja likumprojektu “Grozījumi Elektronisko sakaru likumā” (1017/Lp14) (turpmāk – Grozījumi Elektronisko sakaru likumā), kas stājās spēkā 2026.gada 2.aprīlī. Pārejas noteikumu 20. punktā paredzēts, ka  Ministru kabinets līdz 2027.gada 31.decembrim izdod šā likuma 31. panta ceturtajā daļā minētos noteikumus, proti,  „Elektronisko sakaru tīkla ierīkošanai un būvniecībai nepieciešamā nekustamā īpašuma lietošanas tiesību aprobežojuma atlīdzības noteikšanas kārtība” (26-TA-1042). 
Ievērojot, ka pienākums izstrādāt Ministru kabineta noteikumus „Elektronisko sakaru tīkla ierīkošanai un būvniecībai nepieciešamā nekustamā īpašuma lietošanas tiesību aprobežojuma atlīdzības noteikšanas kārtība” izriet no grozījumiem Elektronisko sakaru likumā un attiecīgi grozījumu veikšana Ministru kabineta 2018.gada 20. februāra noteikumos Nr. 97 „Publiskas personas mantas iznomāšanas noteikumi” veicama secīgi – pēc Elektronisko sakaru likuma pārejas noteikumu 20. punkta izpildes, uzdevums, kas izriet no Ministru Kabineta 2024. gada 4. jūnija  sēdes protokollēmuma (prot. Nr. 23 66. §) 6. punkta, nav aktuāls un nosakāms jauns grozījumu MK noteikumos Nr. 97 iesniegšanas termiņš - 2028. gada 30. jūnijs.

